BASES DA CONVOCATORIA DE BOLSAS EOIV 2020 (EXPTE.23807-332)
ADMINISTRACIÓN LOCAL — Municipal — Vigo (Subvencións e axudas, 15/11/2019)

A Xunta de Goberno Local, na sesión ordinaria do 7 de novembro de 2019, adoptou o seguinte acordo: Aprobar as Bases reguladoras da Convocatoria de bolsas “Concello de Vigo” para Estancias Linguísticas no estranxeiro de alumnado da Escola Oficial de Idiomas de Vigo (EOIV) para o ano 2020 (Expte 23807/332) A presente convocatoria ten como obxecto regular o procedemento para a selección e adxudicación de bolsas, en réxime de concorrencia competitiva, entre o alumnado da EOI de Vigo que curse os seus estudos no presente curso académico en calquera dos cursos dos niveis intermedio B1, intermedio B2, avanzado C1 e avanzado C2 dos idiomas inglés, francés e alemán; en calquera dos cursos dos niveis intermedio B2, avanzado C1 e avanzado C2 dos idiomas italiano e portugués: e en calquera dos cursos dos niveis intermedio B1 e intermedio B2 dos idiomas chinés e xaponés; a fin de que participe nun programa educativo no país do idioma correspondente. A finalidade destas bolsas é contribuír a mellorar a competencia e capacitación en linguas estranxeiras fomentando a súa aprendizaxe e o contacto con outras culturas nun ámbito internacional. A bolsa irá destinada a financiar os seguintes conceptos: Estas bolsas municipais non contribuirán a sufragar gastos distintos aos estritamente mencionados no parágrafo anterior. O programa deberá realizarse, dentro do ano 2020, e nunca despois do remate do mes de setembro do ano 2020. A concesión destas subvencións se efectuará baixo os principios de publicidade, transparencia, concorrencia, obxectividade, igualdade e non discriminación, tal como dispoñen os artigos 8 da Lei 38/2003, do 17 de novembro, xeral de subvencións (LXS), e artigo 5 da Lei 9/2007, do 13 de xuño, de subvencións de Galicia (LSG). A contía máxima de cada bolsa será a seguinte: No caso de non se cubriren a totalidade das bolsas para algún dos idiomas estranxeiros propostos nas presentes bases, as bolsas vacantes acumularanse automáticamente e coa mesma dotación económica da bolsa que xerou a vacante a calquera das outras linguas estranxeiras que presenten lista de agarda. E serán ordenadas co criterio preferente de maior puntuación final obtida dos alumnos/as incluídos na lista de agarda de calquera dos outros idiomas. No caso de producírense empates na puntuación final, serán seleccionados aqueles solicitantes incluídos na lista de agarda cuxa renda sexa menor. No caso de persistir o empate darase preferencia ao solicitante de menor idade. O importe da bolsa deberá ser destinado na súa totalidade e exclusivamente ao financiamento do programa de estancias lingüísticas no estranxeiro aprobado pola Escola Oficial de Idiomas de Vigo, para esta convocatoria 2020, cuxa síntese se inclúe como ANEXO IV das presentes bases. O importe total destinado a financiar esta convocatoria de bolsas ascende a 175.000 euros, con cargo á partida orzamentaria 3260.489.00.10 “Becas estudos internacionais EOIV” do exercicio de 2020, quedando esta contía de 175.000.-€ supeditada á dispoñibilidade de crédito axeitado e suficiente no intre da resolución da concesión e no exercicio orzamentario futuro de 2020 (de conformidade co disposto no artigo 56 do Real Decreto 887/2006 que aproba o regulamento da Lei 38/2003 Xeral de Subvencións) Consonte á normativa legal vixente, as presentes bases reguladoras serán publicadas no Boletín Oficial da Provincia de Pontevedra (BOP), e con posterioridade remitirase a Convocatoria á Base de Datos Nacional de Subvencións (BDNS), que será quen lle dea traslado ao BOP do extracto da mesma, sen prexuízo da súa inserción nas páxinas web e nos taboleiros oficiais de anuncios do Concello (www.vigo.org) e da EOIV, e igualmente mediante a inserción do anuncio da convocatoria nun diario local impreso de maior tirada. A resolución que acorde a concesión das bolsas, con expresión do/a alumno/a solicitante, expediente, finalidade da axuda (Bolsas Concello de Vigo ano 2020) e a resolución atribuída (concedida, denegada ou lista de agarda), publicarase nos taboleiros de anuncios e webs citadas de acordo co disposto no artigo 15.2. c) da lei 9/2007 de 13 de xuño, de subvencións de Galicia. O prazo de presentación de solicitudes e documentación complementaria correspondente, será de 10 días hábiles contados a partir do día seguinte á publicación do extracto da convocatoria no BOP, que será comunicado dende a Base de Datos Nacional de Subvencións (BNDS) que opera como sistema nacional de publicidade de subvencións, nos termos do art.30.3 da Lei 39/2015, do 1 de outubro, do Procedemento Administrativo Común das Administracións Públicas. O procedemento para a concesión destas bolsas será o de concorrencia competitiva, conforme aos principios de publicidade, transparencia, igualdade e non discriminación, que se iniciará de oficio tras a aprobación das presentes bases e convocatoria pola Xunta de Goberno Local.1. Os beneficiarios/as da presente convocatoria serán os alumnos e alumnas, españois ou estranxeiros con tarxeta de residencia ou de estancia por estudos en vigor, da EOI de Vigo, que cumpran os requisitos que a continuación se sinalan: I.—Estar empadroado no Concello de Vigo con vixencia mínima dende o 1 de xaneiro 2019, dato que será comprobado de oficio pola propia administración. II.—Ter a maioría de idade legal de 18 anos na data de fin do prazo de presentación de solicitude da bolsa. III.—Estar matriculado/a na sede central EOI de Vigo (r/Martínez Garrido) ou en calquera das súas seccións nos idiomas inglés, francés, alemán, italiano, portugués, xaponés ou chinés no curso 2019-2020. IV.—Ter aprobados dous cursos oficiais presenciais na EOI de Vigo nos últimos 5 anos no idioma no que solicita a bolsa. V.—Non ter residido nun país de fala do idioma en que se concede a bolsa durante máis de12 meses, nos últimos 10 anos. VI.-. Non ter sido beneficiario/a dunha bolsa municipal para estancias lingüísticas no estranxeiro para alumnado da EOI de Vigo nas anteriores edicións no mesmo idioma, ou nos últimos cinco anos nun idioma diferente. VII.—Non ter gozado nos cinco últimos anos dunha axuda para un programa similar ou coa mesma finalidade. VIII.—Que se atopan ao corrente das súas obrigas tributarias coa Axencia Estatal Tributaria (AEAT), coa Axencia Tributaria de Galicia (ATRIGA) e co Concello de Vigo e frente á Seguridade Social. O Concello de Vigo procederá á consulta e verificacion telemática dos seus datos agás oposición expresa do interesado que reflictirá ns/s apartados/s correspondente/s no reverso do Anexo I, en cuxo caso xuntará a/s certificacións que acrediten que esan ao corrente, nos termos doa artigos 22 do RD 887/2006 do 21 de xullo, polo que se aproba o Regulamento da Lei 38/2003, do 17 de novembre, Xeral de Subvencións (RLXS), e vixentes de conformidade co artigo 23 do mesmo. IX.—Non estar incursas as persoas físicas ou entidades ou as persoas que ostentan a representación legal das mesmas, nalgún dos supostos de prohibición ou circunstancias previstas no art.13 da LXS que impiden acadar a condicíón de beneficiario/a. X.—Estar situado nun lugar da orden de prelación de solicitudes que lle permita a obtención dunha das bolsas convocadas.2. Deberán solicitar as prazas os/as alumnos/as interesados.3. As bolsas serán outorgadas en réxime de concorrencia competitiva, conforme ao proceso de selección e baremos que se recollen nas presentes Bases. As solicitudes que cumprindo os requisitos non sexan seleccionadas serán incluídas automaticamente nunha lista de agarda en función da puntuación obtida.4. Serán obrigas dos beneficiarios das bolsas, as sinaladas no artigo 11 da Lei 9/2007 de Subvencións de Galicia e as que se sinalan nestas bases reguladoras e convocatoria específica. Estas bolsas son incompatibles con calquera outra axuda obtida para a mesma finalidade doutros organismos públicos ou privados durante o ano 2020, comprometéndose o/a solicitante a comunicalo e a reintegrar a axuda ao Concello de Vigo no caso de tela recibido. Os alumnos e alumnas que desexen optar á axuda poderán recoller o modelo de solicitude (Anexo I) no Servizo de Educación do Concello de Vigo situado na Praza do Rei, s/n (11º andar), nas dependencias da EOIV, ou ben descargalos da páxina web www.vigo.org, no seu apartado de Educación. Posteriormente, e sempre antes de que finalice o prazo establecido no punto terceiro, deberán entregar a antedita solicitude e demais anexos debidamente cubertos, xunto coa documentación requirida, no Rexistro Xeral do Concello de Vigo (Praza do Rei s/n, 36202 Vigo) ou ben por calquera dos procedementos establecidos no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas. Os/as solicitantes poderán optar pola tramitación electrónica da súa solicitude e documentación complementaria a través da sede electrónica do Concello de Vigo e por calquera dos mecanismos de identificación e sinatura electrónica admitidas. No caso de que a solicitude sexa enviada por correo, será necesaria a súa presentación en sobre aberto para que o funcionario da oficina de correos poida facer constar o selo e a data antes de proceder a súa certificación postal. Así mesmo, o/a solicitante fará chegar ao Servizo de Educación (986810181) xustificante do envío postal, a través do e-mail “vigoeningles@vigo. org” A presentación da solicitude desta axuda levará implícita a autorización para o tratamento necesario dos datos e da súa publicación nas páxinas web do Servizo de Educación do Concello de Vigo e da EOIV así como nos taboleiros de anuncios oficiais de ámbalas dúas institucións. Non serán tidos en conta nin valorados os requisitos alegados e non xustificados documental e correctamente tal como se indica, nin os que se aleguen fóra do prazo establecido para esta convocatoria nin os que conteñan emendas. O Servizo de Educación poderá requirir das persoas solicitantes en calquera momento aclaración da documentación presentada. A obtención e desfrute da bolsa municipal falseando as condicións requiridas ou ocultando aquelas que o impediran, poderá supoñer o reintegro do importe equivalente ao custe da bolsa concedida, e a esixencia do xuro de demora correspondente dende a data na que se acorde a procedencia do reintegro. A instrución do procedemento de concesión das axudas convocadas, correspóndelle ao Servizo de Educación, que recibirá as solicitudes e comprobará os requisitos esixidos e a documentación acreditativa dos mesmos, e requirirá, de ser o caso, ao solicitante para que repare os erros advertidos de acordo co establecido no artigo 20.5 da Lei 9/2007 do 13 de xuño, de subvencións de Galicia (LSG) para que no prazo de 10 días hábiles (contados a partir da recepción da notificación vía correo ordinario ou correo electrónico), emende a falta ou achegue os documentos requiridos; e se lle informará de que no caso de non o facer, entenderase que desistiu da súa petición e arquivarase o expediente nos termos previstos no artigo 68 da Lei 39/2015 de 1 de outubro, do Procedemento Administrativo Común das Administracións Públicas. A selección das solicitudes determinarase mediante os seguintes criterios: O ingreso anual per cápita calcularase dividindo a totalidade dos ingresos anuais da unidade familiar entre o número de integrantes, e ten a consideración de ingresos totais a suma da base impoñible xeral máis a base impoñible de aforro do imposto sobre a renda das persoas físicas de cada un dos membros da unidade familiar. Para o caso de que, unha vez adxudicadas, haxa prazas vacantes por renuncia, serán ofertadas ao alumnado suplente por chamamento directo, segundo a relación publicada de listas de agarda, que seguirá o procedemento establecido na presente cláusula. Coa finalidade de examinar e avaliar a documentación presentada polos solicitantes, constituirase unha Comisión de valoración que estará integrada polo Concelleiro Delegado de Educación e Xuventude, D. Gorka Gómez Díaz que actuará de presidenta; a Xefa do Servizo de Educación, Dna. Mª José Loureiro Bada e o Técnico do Servizo de Educación, D. Pedro Mª Vázquez Iglesias, que actuará como secretario; serán vocais da mesma, o Director da EOIV, D. Dionisio Martínez Soler e o Vicedirector da EOIV, D. Felipe Domínguez Presa. Este órgano colexiado avaliará as solicitudes de conformidade cos criterios que se determinan no punto noveno, e inicialmente emitirá unha proposta de resolución provisional, na que se concretará o resultado da avaliación, debidamente motivada, con indicacións das solicitudes admitidas ás que se lles propón a concesión da bolsa, seguidas das solicitudes que inda cumprindo os requisitos esixidos non obteñan a bolsa por insuficiencia de puntuación, as cales pasarán a engrosar o “listado de agarda”, finalizando coas solicitudes desestimadas e excluídas con expresión da súa causa. Esta proposta de resolución provisional no crea dereito algún a favor do/a beneficiario/a ata que non se teña procedido á resolución definitiva aprobada pola Xunta de Goberno Local. Esta comisión resolverá calquera incidencia e/ou dúbida interpretativa que poidan xurdir na aplicación das bases da presente convocatoria. A presidenta poderá decidir que asista a esta comisión calquera outro asesor técnico ou profesional cualificado/a do mundo da ensinanza da lingua estranxeira, que actuará con voz pero sen voto. O Servizo municipal de Educación, en base aos informes da Comisión de Valoración, que previamente ten examinado e resolto as alegacións achegadas polos/as interesados/as, formulará a proposta de resolución definitiva que se elevará á Xunta de Goberno Local como órgano competente para resolver o procedemento, na que incluirá unha relación na que se indicarán todos os solicitantes que participan na convocatoria con nome e apelidos, puntuación obtida, nº de expediente, curso, destino e resolución das axudas/prazas indicando o estado de adxudicada, lista de agarda ou denegada con indicación do/s motivo/s polo/s que se lle denega. Así mesmo, o Servizo municipal de Educación, como Instrutor, de conformidade co recollido na cláusula sétima, fará constar expresamente que da información que obra no seu poder, despréndese que os beneficiarios cumpren todos os requisitos esixidos para acceder ás axudas. Na relación constarán: 1. Concedidas 2. Denegadas: con indicación da/s causa/s de denegación 3. Lista de agarda: con indicación da puntuación correspondente A Xunta de Goberno Local aprobará a listaxe definitiva de bolsas concedidas, denegadas e en lista de agarda. Esta relación exporase na web www.vigo.org, no taboleiro de anuncios do Concello de Vigo, e no taboleiro de anuncios da EOI Vigo. Os alumnos e alumnas que resulten beneficiarios e beneficiarias das bolsas deberán presentar, asinada, no Serviz o de Educación do Concello de Vigo, situado na Praza do Rei, 1 -11 andar, unha aceptación expresa segundo modelo que figura no Anexo III nun prazo de 10 días, contados a partir do día seguinte ao da súa notificación ás persoas beneficiarias ou da data da publicación na páxina web municipal da concesión das bolsas. No caso de que un beneficiario/a definitivo de bolsa de calquera dos idiomas estranxeiros propostos nas presentes bases, renunciase á mesma, a bolsa vacante xerada por esta renuncia, será ofertada por chamamento directo, ao alumnado incluído na lista de agarda do mesmo idioma no que se produce a renuncia, segundo a relación de lista de agarda do dito idioma, aprobada pola Xunta de Goberno Local. No caso de non existiren lista de agarda no idioma no que se produce a renuncia, a bolsa vacante acumularese automaticamente a calquera das outras linguas estranxeiras que presenten lista de agarda, que serán ordenadas co criterio preferente de maior puntuación final obtida dos alumnos/as incluídos na lista de agarda de calquera dos outros idiomas. No caso de se produciren empates na puntuación final, serán seleccionados aqueles solicitantes incluídos na lista de agarda cuxa renda sexa menor, e no caso de persistir o empate darase preferencia ao solicitante de menor idade. Aos efectos de xustificar a realización do obxecto da subvención, os beneficiarios/as deberán presentar ao remate da súa estadía de inmersión lingüística, facturas orixinais ou outros documentos de valor probatorio equivalente, dos gastos realizados e para os que se concedeu a subvención. As facturas deberán recoller o número de CIF, data, número e IVE que corresponda. Estes xustificantes quedarán a disposición do Concello de Vigo; non se admitirán facturas fotocopiadas ou compulsadas nin aquelas que, séndolle esixibles, non reúnan as condicións previstas no RD 1619/2012 do 30 de novembro, polo que se regulan as obrigas de facturación e o deber de expedir e entregar facturas que incumbe a empresarios e profesionais. Se o beneficiario solicitara a devolución do orixinal presentado, o Servizo de Educación municipal procederá ao carimbado da factura orixinal, indicando no mesmo o motivo da subvención e se o importe do xustificante se imputa total ou parcialmente á subvención recibida; indicándose neste caso o importe exacto que resulte afectado pola subvención. A copia do xustificante orixinal carimbado incorporarase ao expediente e a área xestora da subvención procederá á devolución d o orixinal. Esta factura ou documento equivalente, deberá ir acompañada do preceptivo informe técnico emitido polo Servizo de Educación que recolla a conformidade dos documentos xustificativos presentados, e onde se manifeste expresamente o cumprimento total do obxecto da subvención. Acompañarase obrigatoriamente a esta factura, certificación da Escola de Idiomas na que conste que a actividade realizada polo alumnado se corresponde integramente co programa aprobado pola EOIV. Ao pagamento da contía subvencionada aprobada por parte da Xunta de Goberno Local a favor de cada beneficiario/a, podería aplicarse a retención correspondente de IRPF que atendendo ás circunstancias persoais de cada beneficiario/a dará lugar ao posterior cumprimento das obrigas fiscais que se deriven da normativa legal vixente. En todo caso, será responsabilidade do/a beneficiario/a informarse sobre as repercusións da contía recibida na súa declaración de IRPF. Este pagamento da contía subvencionada aprobada por parte da Xunta de Goberno Local a favor de cada beneficiario/a, farase trala realización efectiva do programa e previa presentación no Servizo municipal de Educación das correspondentes facturas orixinais, certificacións ou documentos equivalentes, emitidas a nome do solicitante polo importe total dos custos e coa certificación da Escola de Idiomas na que conste que a actividade realizada polo alumnado se corresponde integramente co programa aprobado pola EOIV. En calquera caso a xustificación completa do importe concedido coa bolsa, debera realizarse polo beneficiario/a antes do remate do mes de setembro do ano 2020. Seguindo os principios de transparencia e de boas prácticas nas administracións públicas, o Servizo de Educación do Concello de Vigo publicará na súa páxina web oficial a relación dos/as adxudicatarios/as. A Base de Datos Nacional operará como sistema nacional de publicidade de subvencións, en cumprimento do estabelecido no artigo 18.1 da Lei 38/2003 de 17 de novembro Xeral de Subvencións. A tales efectos, as administracións concedentes deberán remitir á Base de Datos Nacional de Subvencións información sobre as convocatorias e as resolucións de concesión recaídas nos términos estabelecidos nao artigo 20 da antedita lei. Os/as beneficiarios/as deberán dar publicidade das subvencións e axudas nos términos e condicións estabelecidos na Lei 19/2013 de 9 de decembro, de transparencia, acceso á información pública e bo goberno. No caso de que se faga uso da previsión contida no artigo 5.4 da citada Lei, a Base de Datos Nacional de Subvencións servirá de medio electrónico para o cumprimento das obrigacións de publicidade. Fronte a esta convocatoria e as resolucións administrativas que se adopten na súa execución cabe interpoñer, no prazo de un mes, dende o día seguinte ao da súa publicación ou notificación, recurso potestativo de reposición perante o órgano que as ditou, ou ben directamente recurso contencioso-administrativo no prazo de dous meses. Dará lugar á perda do dereito ao cobro da subvención o incumprimento por parte da beneficiaria da subvención de calquera das obrigas previstas nestas bases reguladoras e convocatoria e especialmente as obrigas ás que se condiciona o pago da subvención; o incumprimento dos requisitos, condicións e demais circunstancias que determinaron o outorgamento da subvención; a variación da finalidade da actuación; a falta de xustificación da subvención ou a insuficiencia desta; á obtención concorrente doutras axudas, que determinarían o reintegro da municipal e a concorrencia dalgunha das causa previstas no artigo 33 da Lei de subvencións de Galicia. Cando o incumprimento da actividade subvencionada se traduza nunha diminución significativa da actividade subvencionada, traducible a termos económicos en función do proxecto presentado e do seu presuposto, que non implique verdadeiro incumprimento do obxectivo da subvención, procederá a perda do dereito a subvención ou o seu reintegro na mesma proporción. En todo caso procederá a redución da subvención, coa conseguinte perda do dereito ao cobro, ou, no seu caso o reintegro do exceso da subvención sobre o custo da actividade subvencionada. A comunicación destas circunstancias ao Concello deberá efectuarse no momento en que se coñeza e, en todo caso, con anterioridade a xustificación da aplicación dada aos fondos recibidos. Canto ás causas de nulidade e anulabilidade do acordo de concesión das axudas e de reintegro das mesmas estarase ao disposto no artigos 32 e 33 da Lei 9/2007, de 13 de xuño, de subvencións de Galicia. Procederá o reintegro das cantidades percibidas, coa conseguinte esixencia de xuros de demora desde o pagamento da subvención ata a data na que se acorde a procedencia do reintegro, nos casos do artigo 33 LSG. Canto ás infraccións e sancións en que poidan incorrer os beneficiarios destas axudas e procedemento para a súa imposición estarase ao disposto no IV da Lei 9/2007, de 13 de xuño, de subvencións de Galicia e no RD 1398/1993, de 4 de agosto, polo que se aprobou o Regulamento do Procedemento para o exercicio da potestade sancionadora. A renuncia ou anulación de matrícula do curso 2019-2020 dará lugar ao reintegro da cantidade percibida. Os datos personas facilitados neste formulario, indispensables para a xestión da convocatoria, incorporaranse a u n ficheiro para os exclusivos efectos de xestionar adecuadamente as Bolsas do Concello de Vigo de estancias lingüísticas no estranxeiro para o alumnado da Escola Oficial de Idiomas de Vigo (EOIV), correspondentes ao ano 2020. O Concello de Vigo ten a condición de responsable deses datos e asume todas as obrigas derivadas do Regulamento (UE) 2016/679 – RXPD do Parlamento Europeo e do Consello sobre protección de datos e Lei Orgánica 3/2018, de 5 de decembro, de Protección de Datos Persoais e garantía dos dereitos dixitais. A lexitimación do tratamento deses datos está baseada no consentimento expreso das persoas interesadas en participar no Programa e no exercicio lexítimo das competencias legais do Concello de Vigo no ámbito da educación, conforme coa normativa de réxime local e sectorial aplicable. O prazo de conservación dos datos facilitados será o necesario para a completa execución do Programa, incluído o prazo de prescrición a efectos de posibles responsabilidades derivadas da actividade ou do dito tratamento. Os datos poderán ser cedidos a outras Administracións públicas cando sexa necesario para a correcta prestación do servizo ou ben en cumprimento dun mandato legal ou xudicial. Tamén poderán ser verificados e cotexados con calquera outros dos que as demais Administracións dispoñan a fin de comprobar a súa exactitude e veracidade. As persoas interesadas poderán exercitar os dereitos de acceso, rectificación, supresión, oposición, limitación do tratamento e portabilidade, así como opoñerse á toma de decisións individuais automatizadas, incluída a elaboración de perfís, na forma prevista na normativa vixente, perante o órgano responsable do ficheiro (Concello de Vigo). Así mesmo teñen dereito a presentar unha reclamación perante a Axencia Española de Protección de Datos (www.aepd.es). Poderán obter máis información na web municipal ou contactando co delegado de protección de datos no enderezo: dpd. vigo@vigo. org. A presente convocatoria rexerase pola Lei 9/2007 do 13 de xuño, de subvencións de Galicia; a Lei 38/2003, de 17 de novembro, Xeral de Subvencións e o Real Decreto 887/2006, de 21 de xullo, polo que se aproba o seu regulamento, nos seus preceptos básicos; a lexislación básica do estado en materia de réxime local; os preceptos non básicos da Lei 38/2003 e do Real Decreto 887/2006; as Bases de Execución do Orzamento do Concello de Vigo para o ano 2020, as restantes normas de dereito administrativo e, no seu defecto, as normas de dereito privado. A presentación da solicitude implica que o/a solicitante coñece e acepta as presentes bases de convocatoria, e o cumprimento de todas as obrigas nelas estabelecidas. Vigo, na data da sinatura dixital.—O TÉCNICO DO SERVIZO DE EDUCACIÓN, Pedro Mª Vázquez I glesias.—CONFORME, A XEFA DO SERVIZO DE EDUCACIÓN, Mª José Loureiro Bada.—O CONCELLEIRO DE EDUCACIÓN E XUVENTUDE, Gorka Gómez Díaz.